Μπορείτε, αλλά αν το χρησιμοποιήσατε μία φορά και δεν έγινε ξεβούλωμα μην το ξαναχρησιμοποιήσετε. Μερικά από τα χημικά αποφρακτικά του εμπορίου είναι πολύ επικίνδυνα και για τις σωληνώσεις αλλά και για την υγεία σας εξαιτίας των αναθυμιάσεων. Περιέχουν καυστικές και τοξικές ουσίες που φθείρουν τα τοιχώματα των σωλήνων, το δέρμα σας αν έρθει σε επαφή με αυτές και το αναπνευστικό σας αν τις εισπνεύσετε.